CELEX: 32002R2010
Language: mt
Date: 2002-11-12 00:00:00
Title: Ir-Regolament tal-Kummissjoni (KE) Nru 2010/2002 tat-12 ta’ Novembru 2002 li jemenda r-Regolament (KE) Nru 1799/2001 li jistabbilixxi l-istandard tal-marketing għall-frott taċ-ċitru

Avviż Legali Importanti

|

32002R2010

Official Journal L 310 , 13/11/2002 P. 0003 - 0004

		Ir-Regolament tal-Kummissjoni (KE) Nru 2010/2002tat-12 ta’ Novembru 2002li jemenda r-Regolament (KE) Nru 1799/2001 li jistabbilixxi l-istandard tal-marketing għall-frott taċ-ċitruIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u tal-ħaxix [1], kif l-aħħar emendat permezz tar-Regolament (KE) Nru 545/2002 [2], u b’mod partikolari l-Artikolu 2(2) tiegħu,Billi:(1) Ir-Regolament tal-Kummissjoni (KE) Nru 1799/2001 [3], kif emendat permezz tar-Regolament (KE) Nru 453/2002 [4], waqqaf dispożizzjonijiet dwar il-kwalità, l-għażla tad-daqs, id-dehra u l-immarkar tal-frott taċ-ċitru.(2) L-istandard tal-frott taċ-ċitru kif rakkomandat mill-Kummissjoni Ekonomika tal-Ġnus Magħquda għall-Ewropa ġie emendat reċentement u jinkludi l-possibilità li jintgħażel id-daqs tal-frott permezz ta’ l-għadd, provvedimenti ġodda fir-rigward ta’ l-uniformità, id-daqs u l-possibilità li l-frott taċ-ċitru ta’ speċi differenti jkun ippakkjat fl-istess pakkett tal-konsumatur.(3) Barra minn hekk huwa wkoll xieraq li jiġu ċċarati għadd ta’ provvedimenti li jeżistu bħalissa. L-ewwel, id-daqs 1-X li tradizzjonalment jinbiegħ skond l-isem "1", denominazzjoni alternattiva hija meħtieġa. It-tieni, kontenuti minimu ta’ meraq applikabbli għall-varjetajiet differenti ta’ larinġ għandhom jiġġeddu. Fl-aħħar, huwa meħtieġ illi jkun stipulat il-ħtieġa ta’ l-ittikkettjar fir-rigward ta’ l-aġenti ta’ konservazzjoni tapplika biss għat-trattament ta’ wara l-ħsad.(4) Għaldaqstant huwa neċessarju li r-Regolament (KE) Nru1799/2001 jiġi emendat.(5) Il-miżuri provvduti f’dan ir-Regolament huma skond l-opinjoni tal-Kumitat ta’ Ġestjoni għall-Frott Frisk u l-Ħaxix,ADOTTAT DAN IR-REGOLAMENT:L-Artikolu 1L-Anness għar-Regolament (KE) Nru 1799/2001 huwa emendat skond l-Anness ma’ dan ir-Regolament.L-Artikolu 2Dan ir-Regolament għandu jidħol fis-seħħ għoxrin ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussel, fit-12 ta’ Novembru 2002.Għall-KummissjoniFranz FischlerMembru tal-Kummissjoni[1] ĠU L 297, tal-21.11.1996, p. 1.[2] ĠU L 84, tat-28.3.2002, p. 1.[3] ĠU L 244, ta’ l-14.9.2001, p. 12.[4] ĠU L 72, ta’ l-14.3.2002, p. 9.--------------------------------------------------L-ANNESSL-Anness għar-Regolament (KE) Nru 1799/2001 huwa emendat kif ġej:1. Fit-Titolu II (Provvedimenti dwar il-kwalità, punt B (Il-ħtiġijiet tas-sajran), iii (Larinġ), l-ewwel inċiż jinbidel bit-test li ġej:"— kontenut minimu ta' meraq:—It-Tarocco u larinġ ieħor tad-demm | 30 % |—Il-grupp ta' Navels | 33 % |—Oħrajn | 35 %" |2. Titolu III (Il-provvedimenti li jikkonċernaw id-daqs) huwa emendat kif ġej:(a) punt B (L-iskali tad-daqs) huwa emendat kif ġej:(i) it-terminu"1-X"imniżżel fil-ħames kolonna huwa mibdul bit-termini li ġejjin:| | | | "1 jew 1-X" |(ii) is-subparagrafu li ġej huwa miżjud:"Il-frott taċ-ċitru jista’ jkun ippakkjat skond l-għadd dment li l-uniformità tad-daqs meħtieġa fit-Titlu III, punt Ċ, tinżamm, il-varjetà ta’ daqsijiet fil-pakkett tista’ taqa’ barra minn kodiċi ta’ daqs wieħed, iżda bejn żewġ kodiċi maġenb xulxin."(b) Ċ inbidel bit-test li ġej:"Ċ. L-uniformitàL-uniformità fid-daqs tintlaħaq permezz ta’ l-iskali ta’ daqs imsemmija hawn fuq, sakemm ma jingħadx mod ieħor kif ġej:(i) għal frott ippustjat f’saffi regolari, f’pakketti jew pakketti ta’ unità tal-konsumatur, id-differenza bejn l-iżgħar u l-ikbar frotta fl-istess pakkett, fl-istess kodiċi ta’ daqs jew, fil-każ tal-frott taċ-ċitru ippakkjati skond l-għadd, li jaqgħu taħt żewġ kodiċijiet maġenb xulxin, m’għandhomx ikunu aktar mill-ammonti massimi li ġejjin:| Kodiċi tad-daqs | Id-differenza massima bejn il-frott fl-istess pakkett (f'mm) |Il-lumi | 0 sa 7 | 7 |Il-mandolin | 1 sa 4 5 sa 6 7 sa 10 | 987 |Il-larinġ | 0 sa 2 3 sa 6 7 sa 13 | 1197 |(ii) għal frott mhux ippustjat f’saffi regolari, f’pakketti jew pakketti għall-konsumaturi ta’ unitajiet riġidi, id-differenza bejn l-iżgħar u l-ikbar frotta fl-istess pakkett m’għandhiex tkun aktar mill-varjetà ta’ gradi ta’ daqs adattat fl-iskala tad-daqs, jew, fil-każ tal-frott taċ-ċitru ppakkjat skond l-għadd, il-varjetà f’mm ta’ wieħed jew tnejn mill-kodiċi maġenb xulxin ikkonċernati;(iii) għal frott fil-kontenituri bl-ingrossa u l-frott ġo pakketti mhux riġidi ta’ unità tal-konsumaturi (xbieki, basktijiet, eċċ.), id-differenza massima fid-daqs bejn l-iżgħar u l-ikbar frotta fl-istess lott jew pakkett m’għandiex tkun aktar mill-varjetà miksuba billi jinġabru tliet gruppi konsekutivi ta’ daqsijiet fl-istess skala ta’ daqs."3. Fit-Titlu VI (Provvedimenti li jikkonċernaw l-immarkar), il-punt D (L-ispeċifikazzjonijiet kummerċjali), it-tielet u r-raba’ inċiżi huma mibdula bit-test li ġej:"— Il-kodiċi tad-daqs (jew, meta l-frott li jkun ippakkjat skond l-għadd jaqa’ f’żewġ kodiċi maġenb xulxin, il-kodiċijiet ta’ daqs jew dijametru minimu u massimu) u n-numru ta’ frott, fil-każ ta’ frott ippustjat f’saffi fil-pakkett,— meta jkun użat, aċċenn għall-aġent ta’ konservazzjoni u s-sustanzi kimiċi l-oħra użati fiż-żmien ta’ wara l-ħsad."--------------------------------------------------